Petr Kalandra

Petr Kalandra (* 10. marec 1950, Praha – † 7. september 1995, Praha) bol český folk-rockový a bluesový hudobník, gitarista, hráč na ústnu harmoniku a skladateľ. Pôsobil v skupinách Marsyas, A.S.P.M., Blues Session. Patril k vyhľadávaným štúdiovým hráčom, naspieval aj pesničky pre film Tankový prápor.

Už ako dieťa vystupoval v televíznom programe Hledáme písničku pro děti. S rodičmi žil v Tunise, vo Francúzsku a v USA, čo výrazne ovplyvnilo jeho neskoršiu hudobnú tvorbu.

V 70. rokoch hral s mnohými známymi hudobníkmi. Patrili medzi nich napr. Zuzana Michnová, Jaroslav Hutka, Vladimír Merta, Jan Hrubý či Vladimír Mišík. Od roku 1973 vystupoval so skupinou Marsyas.

V roku 1984 opustil Marsyas a vystupoval v triu A.S.P.M. Od roku 1980 hral aj so skupinou Blues Session. Jeho smrť v septembri 1995 spôsobilo zlyhanie organizmu v nemocnici po páde, pri ktorom si zlomil niekoľko rebier.

Bol prasynovcom ľavicového intelektuála, novinára a literárneho kritika Záviša Kalandru, popraveného v roku 1950 v politickom procese so skupinou Milady Horákovej.

Diskografia 
 Petr Kalandra a Blues Session
 Blues Session Vol. 2
 Live & Studio 19641995
(zoznam neobsahuje albumy, ktoré natočil so skupinami Marsyas a A.S.P.M.)

Referencie

Iné projekty

Externé odkazy 
 Blues.sk – Petr Kalandra
 Reflex.cz – Petr Kalandra
 FDb.cz – Petr Kalandra

Českí bluesoví gitaristi
Českí folkoví gitaristi
Českí rockoví gitaristi
Českí bluesoví speváci
Českí folkoví speváci
Českí rockoví speváci
Českí skladatelia modernej hudby
Českí textári piesní
Beatová síň slávy